-Այո, իհարկե, մենք ունեցել ենք նկարչություն, բայց այն ժամանակ ավելի շատ սոցիալիզմն էր գերակշռողը։ Այսօր մեր հասարակությունն էլ պատրաստ չէ շատ աբստրակցիոնիզմի դրսևորումներին և ավելի շատ սպասում է իրեն ավելի հասկանալի արվեստին, բայց դա չի նշանակում, որ ժամանակից արվեստը տեղում դոփում է. ինչպես ասացի՝ փնտրտուքի մեջ է, բայց նաև զարգացման միտումներ կան։ Վստահ եմ, որ սա պետք է լինի ավելի կուտակումների արդյունք, որովհետև երբ որ կուտակումներ չեն լինում, այդ դրսևորումներն էլ չեն կարող լինել։ Իհարկե, շատ հետաքրքիր նկարիչներ ունենք և վստահ եմ, որ իրենք բացարձակ չեն զիջում ժամանակից արվեստի ավելի հայտնի անուններին: